ประเทศเดนมาร์ก

ประเทศในยุโรปเหนือ
ระวังสับสนกับ ราชอาณาจักรเดนมาร์ก
56°N 10°E﻿ / ﻿56°N 10°E﻿ / 56; 10
| ราชอาณาจักรเดนมาร์ก Danmark (เดนมาร์ก) |
| --- | --- |
   ธงชาติ    ตราแผ่นดิน  
คำขวัญ: (กษัตริย์) "Guds hjælp, folkets kærlighed, Danmarks styrke" "ความช่วยเหลือของพระเจ้า ความรักของประชาชน ความแข็งแกร่งของเดนมาร์ก"
เพลงชาติ เดอร์ เออร์ เอ็ท ยินดิจท์ แลนด์ ("แผ่นดินอันสวยงาม")  คงคริสเตียนสตุดเวดฮอเยินมัสต์ ("พระเจ้าคริสเตียนประทับยืนข้างเสาสูงตระหง่าน") 
ที่ตั้งของ เดนมาร์ก  (เขียวเข้ม)– ในยุโรป  (เขียว & เทาเข้ม) – ในสหภาพยุโรป  (เขียว)
เมืองหลวง และเมืองใหญ่สุด: โคเปนเฮเกน 55°43′N 12°34′E﻿ / ﻿55.717°N 12.567°E﻿ / 55.717; 12.567
ภาษาราชการ: เดนมาร์ก
: แฟโร กรีนแลนด์ เยอรมัน
กลุ่มชาติพันธุ์  (2020):   86.11% ชาวเดนมาร์ก  13.89% ไม่ใช่ชาวเดนมาร์ก 
ศาสนา  (2020): 75.8% คริสต์ —74.3% คริสตจักรแห่งเดนมาร์ก —1.5% นิกายอื่น ๆ 19.1% ไม่มีศาสนา 4.4% อิสลาม 0.7% อื่น ๆ
เดมะนิม: ชาวเดนมาร์ก
การปกครอง: รัฐเดี่ยว ระบบรัฐสภา ราชาธิปไตยภายใต้รัฐธรรมนูญ

• พระมหากษัตริย์ : สมเด็จพระเจ้าเฟรดอริกที่ 10
• นายกรัฐมนตรี : เมตเต เฟรเดอริกเซน
 
สภานิติบัญญัติ: รัฐสภา
ประวัติ

• รวมประเทศ : ป. คริสต์ศตวรรษที่ 8
• พระราชบัญญัติรัฐธรรมนูญ : 5 มิถุนายน ค.ศ. 1849
• ราชอาณาจักรเดนมาร์ก : 24 มีนาคม ค.ศ. 1948
• เข้าเป็นสมาชิกประชาคมเศรษฐกิจยุโรป : 1 มกราคม ค.ศ. 1973
 
พื้นที่
• เดนมาร์ก: 42,933 ตารางกิโลเมตร (16,577 ตารางไมล์) (อันดับที่ 130)
• แหล่งน้ำ (%): 1.74 (ใน ค.ศ. 2015)
• ทั่วราชอาณาจักร: 2,220,930 ตารางกิโลเมตร (857,510 ตารางไมล์) (อันดับที่ 12)
ประชากร
• ไตรมาสที่ 3 ค.ศ. 2021 ประมาณ:  5,850,189 (อันดับที่ 114)
• หมู่เกาะแฟโร: 52,110
• กรีนแลนด์: 56,081
• ความหนาแน่น (เดนมาร์ก): 137.65 ต่อตารางกิโลเมตร (356.5 ต่อตารางไมล์)
จีดีพี (อำนาจซื้อ) : 2018 (ประมาณ)
• รวม: 299 พันล้านดอลลาร์สหรัฐ (อันดับที่ 52)
• ต่อหัว: 51,643 ดอลลาร์สหรัฐ (อันดับที่ 19)
จีดีพี (ราคาตลาด) : 2018 (ประมาณ)
• รวม: 370 พันล้านดอลลาร์สหรัฐ (อันดับที่ 34)
• ต่อหัว: 63,829 ดอลลาร์สหรัฐ (อันดับที่ 6)
จีนี (2020):  27.3 ต่ำ
เอชดีไอ (2019):  0.940 สูงมาก · อันดับที่ 10
สกุลเงิน: โครเนอเดนมาร์ก (DKK)
เขตเวลา: UTC+1 (เวลายุโรปกลาง)
• ฤดูร้อน (เวลาออมแสง): UTC+2 (เวลาออมแสงยุโรปกลาง)

รูปแบบวันที่: วว.ดด.ปปปป ปปปป-ดด-วว
ขับรถด้าน: ขวา
รหัสโทรศัพท์:  3 แบบ  +45      (เดนมาร์ก)   +298    (หมู่เกาะแฟโร)   +299    (กรีนแลนด์)  
รหัส ISO 3166: DK
โดเมนบนสุด:  3 โดเมน  .dk (เดนมาร์ก)   .fo  (หมู่เกาะแฟโร)   .gl  (กรีนแลนด์)  
เว็บไซต์ Denmark.dk

 "Guds hjælp, folkets kærlighed, Danmarks styrke" เป็นคำขวัญของสมเด็จพระราชินีนาถมาร์เกรเธอที่ 2 แห่งเดนมาร์ก 
เดนมาร์ก (อังกฤษ: Denmark; เดนมาร์ก: Danmark [ˈd̥ænmɑɡ̊] แดนมาก) (เดนมาร์ก: Danmarkไฟล์:DA-Danmark.ogg) หรือชื่อทางการคือ ราชอาณาจักรเดนมาร์ก (เดนมาร์ก: Kongeriget Danmark) เป็นประเทศในกลุ่มนอร์ดิกในภูมิภาคยุโรปเหนือ มีแผ่นดินหลักตั้งอยู่บนคาบสมุทรจัตแลนด์ ทางทิศเหนือของประเทศเยอรมนีซึ่งเป็นเพื่อนบ้านทางบกเพียงประเทศเดียว ทางทิศใต้ของประเทศนอร์เวย์ และตะวันตกเฉียงใต้ของประเทศสวีเดน มีพรมแดนจรดทะเลเหนือและทะเลบอลติก เดนมาร์กมีดินแดนนอกชายฝั่งห่างไกลออกไปสองแห่ง คือหมู่เกาะแฟโรและกรีนแลนด์ซึ่งมีอำนาจปกครองตนเอง เดนมาร์กมีพื้นที่ในประเทศราว 42,943 ตารางกิโลเมตร (16,580 ตารางไมล์) และพื้นที่ทั้งหมดเมื่อนับรวมเกาะกรีนแลนด์และหมู่เกาะแฟโรคือ 2,210,579 ตารางกิโลเมตร (853,509 ตารางไมล์) และมีประชากรราว 6 ล้านคน (ค.ศ. 2023) โดยกว่า 800,000 คนอาศัยอยู่ในกรุงโคเปนเฮเกน เมืองหลวงและเมืองที่ใหญ่ที่สุดของประเทศ
จากข้อมูลใน ค.ศ. 2013 ระบุว่าดินแดนทั้งหมดของราชอาณาจักรเดนมาร์กรวมหมู่เกาะแฟโรและกรีนแลนด์มีเกาะทั้งหมด 1,419 เกาะ ตั้งอยู่บนพื้นที่มากกว่า 100 ตารางเมตร (1,100 ตารางฟุต) ซึ่งได้รับการตั้งชื่อแล้ว 443 แห่งและในจำนวน 78 เกาะนี้มีประชากรอาศัยอยู่ เขตเมืองของเดนมาร์กครอบคลุมพื้นที่ทางตอนเหนือของคาบสมุทรจัตแลนด์ซึ่งประกอบด้วยกลุ่มเกาะน้อยใหญ่มากถึง 406 แห่ง โดยเกาะที่มีประชากรอาศัยมากที่สุดได้แก่เชลลันด์ซึ่งเป็นที่ตั้งของกรุงโคเปนเฮเกน ตามมาด้วยฟึน, นอร์ทจัตแลนดิก และอาแมเยอร์ ลักษณะเด่นของภูมิประเทศคือพื้นที่ราบซึ่งเหมาะแก่การเพาะปลูก มีชายฝั่งที่เป็นทราย พื้นที่ราบต่ำ และภูมิอากาศแบบอบอุ่น เดนมาร์กใช้อำนาจครอบงำและอิทธิพลของอำนาจปกครองส่วนกลางเหนือดินแดนทั้งหลายในราชอาณาจักรซึ่งรวมถึงหมู่เกาะแฟโร และกรีนแลนด์ แต่ยังให้อำนาจแก่หน่วยงานท้องถิ่นในการจัดการปัญหาภายใน หมู่เกาะแฟโรได้รับสถานะเขตพื้นที่ปกครองตนเอง และแยกจากการปกครองส่วนกลางใน ค.ศ. 1948 ตามมาด้วยเกาะกรีนแลนด์ใน ค.ศ. 1979 การลงประชามติสนับสนุนพระราชบัญญัติปกครองตนเองของกรีนแลนด์ใน ค.ศ. 2009 ส่งผลให้อำนาจในการบริหารของรัฐบาลท้องถิ่นเพิ่มขึ้นอย่างมีนัยสำคัญ
ราชอาณาจักรเดนมาร์กมีประวัติศาสตร์ย้อนไปถึงศตวรรษที่ 8 โดยขึ้นชื่อในด้านการเดินเรือ และเป็นมหาอำนาจในทะเลบอลติก เดนมาร์ก, สวีเดน และ นอร์เวย์ถูกปกครองร่วมกันภายใต้ผู้ปกครองอธิปไตยแห่งสหภาพคาลมาร์ซึ่งก่อตั้งขึ้นใน ค.ศ. 1397 ก่อนจะสิ้นสุดลงจากการแยกตัวของสวีเดนใน ค.ศ. 1523 แต่เดนมาร์กและนอร์เวย์ยังถูกปกครองภายใต้กษัตริย์องค์เดียวกันในฐานะรัฐร่วมประมุขจนถึง ค.ศ. 1814 เดนมาร์กและนอร์เวย์ยังทำสงครามหลายครั้งกับจักรวรรดิสวีเดน และจบลงด้วยการล่มสลายของสวีเดน หลังสงครามนโปเลียน ดินแดนของนอร์เวย์ได้ถูกยกให้แก่สวีเดน ในขณะที่เดนมาร์กยังคงรักษาหมู่เกาะแฟโร กรีนแลนด์ และไอซ์แลนด์ไว้ได้ ตามมาด้วยการหลั่งไหล่เข้ามาของขบวนการชาตินิยมในศตวรรษที่ 19 รัฐธรรมนูญแห่งเดนมาร์กลงนามเมื่อ 5 มิถุนายน ค.ศ. 1849 และเป็นจุดสิ้นสุดระบอบสมบูรณาญาสิทธิราชย์ซึ่งมีมาตั้งแต่ศตวรรษที่ 17 ตามมาด้วยการจัดตั้งระบอบราชาธิปไตยตามรัฐธรรมนูญซึ่งบริหารแบบรัฐสภา ต่อมา หลังจากสงครามชเลสวิกครั้งที่สองใน ค.ศ. 1864 เดนมาร์กสูญเสียดัชชีชเลสวิชให้กับปรัสเซีย
เดนมาร์กเป็นผู้ส่งออกผลผลิตทางการเกษตรเชิงอุตสาหกรรมในช่วงครึ่งหลังของศตวรรษที่ 19 และมีชื่อเสียงในด้านตลาดแรงงานขนาดใหญ่ และการปฏิรูปประเทศในช่วงต้นศตวรรษที่ 20 มีการนำเทคโนโลยีเข้ามาใช้ และเป็นจุดเริ่มต้นของรัฐสวัสดิการที่มีระบบเศรษฐกิจแบบผสมที่พัฒนามาจนถึงปัจจุบัน เดนมาร์กวางตัวเป็นกลางในสงครามโลกครั้งที่หนึ่ง และใน ค.ศ. 1920 กว่าครึ่งของบริเวณทางเหนือของชเลสวิกกลับมาเป็นของเดนมาร์กอีกครั้ง การวางตัวเป็นกลางยุติลงสิ้นเชิงในสงครามโลกครั้งที่สองจากการบุกครองเดนมาร์กของเยอรมนี ค.ศ. 1940 ซึ่งตามมาด้วยการตอบโต้โดยขบวนการต่อต้าน จนกระทั่งเยอรมนียอมจำนนใน ค.ศ. 1945 ดินแดนของเดนมาร์กได้รับการปลดปล่อยหลังสงครามยุติ เดนมาร์กและกรีนแลนด์เข้าเป็นสมาชิกของประชาคมเศรษฐกิจยุโรป (ปัจจุบันคือสหภาพยุโรป) ใน ค.ศ. 1973 ภายใต้เงื่อนไขบางประการ เช่น การใช้สกุลเงินโครเนอของตนเองแทนเงินยูโร เดนมาร์กยังมีความสัมพันธ์ใกล้ชิดกับเพื่อนบ้านในสแกนดิเนเวียทางภาษา, การเมือง และวัฒนธรรม
เดนมาร์กเป็นประเทศพัฒนาแล้ว โดยมีมาตรฐานการครองชีพและคุณภาพชีวิตสูงที่สุดประเทศหนึ่งของโลก รวมทั้งมีความมั่นคงทางเศรษฐกิจสูง เดนมาร์กอยู่ในอันดับสูงในตัวชี้วัดประสิทธิภาพการศึกษา, สาธารณสุข, เสรีภาพพลเมือง, ประชาธิปไตย และความเท่าเทียมกันทางเพศ โดยเป็นประเทศแรก ๆ ของโลกที่ออกกฎหมายรับรองการสมรสเพศเดียวกัน และให้ความคุ้มครองกลุ่มแอลจีบีที ระบอบการเมืองของเดนมาร์กยังได้รับการยอมรับในระดับสากล โดยถูกนำมาใช้เป็นต้นแบบในทางรัฐศาสตร์เพื่อการปกครองที่เกือบจะสมบูรณ์แบบ วลีที่ว่า "getting to Denmark" ยังใช้เพื่อกระตุ้นให้รัฐบาลประเทศอื่นพัฒนาระบอบการเมืองของตนเอง เดนมาร์กเป็นผู้ร่วมก่อตั้งเนโท, คณะมนตรีนอร์ดิก, องค์การเพื่อความร่วมมือและการพัฒนาทางเศรษฐกิจ, องค์การว่าด้วยความมั่นคงและความร่วมมือในยุโรป, สหประชาชาติ และเป็นส่วนหนึ่งของพื้นที่เชงเกน